b'\n_START_ARTICLE_\nKruset skr\xc3\xa6ppe\n_START_SECTION_\nUdseende\n_START_PARAGRAPH_\nKruset Skr\xc3\xa6ppe kan i Danmark blive mellem 40 og 100 centimeter h\xc3\xb8j. De karakteristiske, st\xc3\xa6rkt krusede blade bliver op til 25 centimeter lange._NEWLINE_Arten blomstrer mellem juli og august. Blomsterne sidder i t\xc3\xa6tte bundter og ligner ikke det man i daglig tale kalder for blomster. Hver blomst har seks st\xc3\xb8vdragerere som skjules af seks gr\xc3\xb8nne blosterblade, hvoraf de tre inderste vokser sig st\xc3\xb8rre. Frugten er en r\xc3\xb8dligbrun, skarpt trekantet, blank n\xc3\xb8d._NEWLINE_De indre blosterblade har en knold p\xc3\xa5 midten (bruskkorn) som kan anvendes til at skille arten fra By-Skr\xc3\xa6ppe. Blomsten ydre udforming g\xc3\xb8r at den kan flyde p\xc3\xa5 vandet og g\xc3\xb8r at den lettere f\xc3\xa6stner sig i pelsen hos dyr. Stilken er rund og kan, lige som bladene, have en r\xc3\xb8dagtig tone. Under h\xc3\xb8jsommeren t\xc3\xb8rrer hele planten til en dyb brun farve.\n_START_SECTION_\nUdbredelse\n_START_PARAGRAPH_\nVokser ofte p\xc3\xa5 tangopskyl, ved vejkanter, omkring g\xc3\xa5rde, i omr\xc3\xa5der med ruderatmarker og p\xc3\xa5 enge. I det dyrkede land kan Kruset Skr\xc3\xa6ppe v\xc3\xa6re et problem i haver, gr\xc3\xa6smarker, fr\xc3\xb8gr\xc3\xa6smarker samt i andre fler\xc3\xa5rige kulturer. Roden er meget sejlivet. Blot en lille rodstump er nok til at danne en ny plante, s\xc3\xa5 snart rodstumpen kommer i ber\xc3\xb8ring med jorden._NEWLINE_Den er almindelig i Danmark, Sverige syd for Stockholm og i Finland forekommer endnu l\xc3\xa6ngere mod nord. Den forekommer desuden i alle USAs delstater.\n_START_SECTION_\nAnvendelsesomr\xc3\xa5der\n_START_PARAGRAPH_\nF\xc3\xb8r i tiden blev roden anvendt som ekstrakt eller pulver til at behandle b\xc3\xa5de fnat og Dysenteri. De unge skud kan spises og indeholder b\xc3\xa5de A-vitaminer og protein. Efterh\xc3\xa5nden som planten bliver \xc3\xa6ldre f\xc3\xa5r den en mere bitter smag.'